ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1777/01

υποβολή: Paul Rbig (PPE-DE) προς την Επιτροπή

(15 Ιουνίου 2001)

Θέμα: Απειλή εμποδίου στις συναλλαγές για τη βιομηχανία ποτών κατά την προμήθεια στη Γερμανία

Το σχέδιο του δεύτερου κανονισμού για την τροποποίηση του γερμανικού κανονισμού περί συσκευασιών προβλέπει τηνποχρεωτική καταβολή ελάχιστου ποσού για επιστρεφόμενες συσκευασίες ποτών μίας χρήσης.

Στα εισαγόμενα ποτά το ποσοστό των ποτών που πωλούνται σε συσκευασίες μίας χρήσης είναι πολλαπλάσιο του αντίστοιχου για τα ποτά που παράγονται στη Γερμανία. Συνεπώς, η καταβολή ελάχιστου ποσού για τα μεταλλικά κουτιά και τα μπουκάλια μίας χρήσης συνιστά δυσμενή διάκριση εις βάρος βιομηχανιών ποτών που εξάγουν προς τη Γερμανία.

Οι παραγωγοί ποτών έχουν ήδη εκφράσει συγκεκριμένες και έντονες ανησυχίες ότι η θέσπιση ποσού για την επιστροφή των κουτιών και των μπουκαλιών μίας χρήσης θα οδηγούσε τους αγοραστές στη Γερμανία (ιδιαίτερα τις μεγάλες εμπορικές αλυσίδες) στη μη αγορά προϊόντων σε συσκευασίες μίας χρήσης.

Επιπλέον, εξαιτίας του σχεδιαζόμενου συστήματος για τη γερμανική αγορά, οι προμηθευτές ποτών θα έπρεπε να σχεδιάσουν ειδικό σύστημα παραγωγής καιλικοτεχνικήςποστήριξης, γεγονός που θα οδηγούσε σε περαιτέρω έξοδα και θα μείωνε την ανταγωνιστικότητα των προϊόντων.

Η θέσπισηποχρεωτικού ποσού για την επιστροφή των συσκευασιών δε δικαιολογείται ούτε με οικολογικά και περιβαλλοντολογικά κριτήρια, καθώς δεν ενδείκνυται για την επίτευξη του επιδιωκόμενου σκοπού, ήτοι την προώθηση συσκευασιών ποτών πολλαπλών χρήσεων. Επίσης, δεν τεκμηριώνεται επιστημονικά ο χαρακτηρισμός των συσκευασιών μίας χρήσης ως οικολογικά επιβλαβών, στον οποίο προσφεύγει ο κανονισμός.

Ποιά είναι η θέση της Επιτροπής όσον αφορά αυτή την απειλή δυσανάλογης επέμβασης στην αρχή της ελεύθερης κυκλοφορίας εμπορευμάτων; επέμβαση η οποία δημιουργεί, στο πλαίσιο της εσωτερικής αγοράς, εμπόδιο στις συναλλαγές, το οποίο δεν είναι δυνατό να δικαιολογηθεί ούτε με επιχειρήματα οικολογικού χαρακτήρα ούτε με βάση τιςπάρχουσες ρυθμίσεις του κοινοτικού δικαίου;

Κοινή απάντηση του κ. Bolkestein εξ ονόματος της Επιτροπής στις γραπτές ερωτήσεις E-1774/01, E-1775/01, E-1776/01, E-1777/01 και P-1823/01

(26 Ιουλίου 2001)

Το σχέδιο δεύτερης τροποποίησης του γερμανικού κανονισμού περί συσκευασιών, που κοινοποιήθηκε στο πλαίσιο της οδηγίας 94/62/ΕΚ για τις συσκευασίες και τα απορρίμματα συσκευασίας(1) και της οδηγίας 98/34/ΕΚ για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών(2), εξετάστηκε από την Επιτροπήπό το φως των σχετικών διατάξεων του κοινοτικού δικαίου.

Τα σημεία που έθιξαν οι αξιότιμοι βουλευτές αποτέλεσαν, μεταξύ άλλων, το αντικείμενο εξέτασης από τις αρμόδιεςπηρεσίες της Επιτροπής.

Εφόσον, κατά τη συνεδρίασή της στις 13 Ιουλίου 2001, η Bundesrat ενέκρινε πρόταση ψηφίσματος που είχανποβάλει από κοινού πολλά ομόσπονδα κρατίδια και δενπερψήφισε το σχέδιο όπως είχε κοινοποιηθεί στην Επιτροπή, δεν τίθεται πλέον το ζήτημα συμβατότητας του εν λόγω σχεδίου προς το κοινοτικό δίκαιο.

(1) ΕΕ L 365 της 31.12.1994.

(2) ΕΕ L 204 της 21.7.1998.
ΓΡΑΠΤΗ ΕΡΩΤΗΣΗ P-1925/01

υποβολή: Albert Maat (PPE-DE) προς την Επιτροπή

(26 Ιουνίου 2001)

Θέμα: Έγκριση εξαγωγής σιτηρών

Κατά την παρελθούσα περίοδο, η Ευρωπαϊκή Επιτροπή αρνήθηκε επανειλημμένως να χορηγήσει άδεια εξαγωγής σιτηρών παρά το γεγονός ότι για τις εξαγωγές αυτές δεν ζητούνται εξαγωγικές επιστροφές από την Ευρωπαϊκή Ένωση. Το γεγονός αυτό είχε ως αντίκτυπο την πίεση των τιμών στην ευρωπαϊκή αγορά σιτηρών.

Για ποιόν λόγο η Ευρωπαϊκή Επιτροπή δεν επιτρέπει αυτομάτως την εξαγωγή σιτηρών με μηδενική εξαγωγική επιστροφή; Συνειδητοποιεί η Επιτροπή τον αντίκτυπο επί των τιμών που είχε στην ευρωπαϊκή αγορά σιτηρών η μη χορήγηση επιστροφών; Είναι άραγε διατεθειμένη η Επιτροπή να διορθώσει την κατάσταση;

Απάντηση του κ. Fischler εξ ονόματος της Επιτροπής

(19 Ιουλίου 2001)

Στο πλαίσιο των διαγωνισμών όσον αφορά την επιστροφή, η Επιτροπή απέρριψε μία μόνη φορά μία αίτηση πιστοποιητικών εξαγωγής χωρίς επιστροφή για τεχνικούς λόγους. Ωστόσο, οι εξαγωγείς είχαν στην περίπτωση αυτή, όπως πάντα, τη δυνατότητα να λάβουν πιστοποιητικά εξαγωγής χωρίς επιστροφή στο πλαίσιο των αιτήσεων εκτός του συστήματος των διαγωνισμών. Τα πιστοποιητικά χωρίς επιστροφή με διάρκεια ισχύος 30 ημερών εκδίδονται από τα κράτη μέλη χωρίς περιορισμό κατά την ημερομηνίαποβολής της αίτησης από τους συναλλασσομένους.

Πράγματι, από την έναρξη της ισχύος του Προγράμματος Δράσης 2000, η Επιτροπή μπορεί να λάβει περιοριστικά μέτρα όσον αφορά τις συναλλαγές με τις τρίτες χώρες μόνο σε περίπτωση σοβαρών διαταραχών που ενδέχεται να θέσουν σε κίνδυνο την ισορροπία της εσωτερικής αγοράς των σιτηρών.
ΓΡΑΠΤΗ ΕΡΩΤΗΣΗ E-1694/01

υποβολή: Astrid Thors (ELDR) προς την Επιτροπή

(14 Ιουνίου 2001)

Θέμα: Λευκή Βίβλος για την Νεότητα

Επί σειρά ετών πραγματοποιούνται διαπραγματεύσεις μεταξύ της Επιτροπής και των ευρωπαϊκών οργανώσεων νεολαίας, με στόχο τη σύνταξη λευκής βίβλου. Η Λευκή αυτή Βίβλος θα πρέπει να προσφέρει κατευθυντήριες γραμμές για την εκπόνηση της ευρωπαϊκής πολιτικής στον τομέα της νεότητας. Για ποιο λόγο δεν έχειποβληθεί ακόμη λευκή βίβλος για την ευρωπαϊκή πολιτική στον τομέα της νεότητας;

Με ποιον τρόπο προτίθεται η Επιτροπή να συμμετάσχει ενεργά στη διαμόρφωση ενιαίας ευρωπαϊκής πολιτικής στον τομέα της νεότητας;

Κοινή απάντηση του κ. Reding εξ ονόματος της Επιτροπής στις γραπτές ερωτήσεις E-1694/01, E-1733/01, E-1903/01, E-1904/01 και E-2050/01

(2 Αυγούστου 2001)

Η Επιτροπή θεωρεί ότι πρέπει να ενισχυθεί η πολιτική συνεργασίας στον τομέα της νεολαίας σε ευρωπαϊκό επίπεδο. Προς τούτο, η Επιτροπή, μετά από πρωτοβουλία του μέλους της που είναι αρμόδιο για την Εκπαίδευση και τον Πολιτισμό, ξεκίνησε στα τέλη του 1999 την προετοιμασία λευκής βίβλου για το θέμα αυτό.

Η Επιτροπή θέλησε να διεξαχθεί μια χωρίς προηγούμενο διαβούλευση πριν από τη λευκή βίβλο: διαβούλευση με τους νέους σε κάθε κράτος μέλος το 2000, η οποία κορυφώθηκε με ευρωπαϊκή συνάντηση στο Παρίσι τον Οκτώβριο του 2000· διαβούλευση με την κοινωνία των πολιτών και τους ερευνητές· συζητήσεις με τα κράτη μέλη. Η διαβούλευση αυτή ολοκληρώθηκε το Μάρτιο του 2001 στο Ume της Σουηδίας.

Από τότε και μετά, έχοντας τηνποστήριξη των νέων και των κρατών μελών, η Επιτροπή συντάσσει την λευκή βίβλο, η οποία αναμένεται να δημοσιευθεί πριν από το τέλος του έτους.
ΓΡΑΠΤΗ ΕΡΩΤΗΣΗ E-1042/01

υποβολή: Camilo Nogueira Romn (Verts/ALE) προς το Συμβούλιο

(3 Απριλίου 2001)

Θέμα: Βομβαρδισμός του Ιράκ από αεροσκάφη των ΗΠΑ και του Ηνωμένου Βασιλείου

Θεωρεί η Επιτροπή ότι η πρόσφατη συμμετοχή του Ηνωμένου Βασιλείου στο βομβαρδισμό του Ιράκ,ποστηρίζοντας τις ΗΠΑ, χωρίς να είναι εν γνώσει και χωρίς να συμφωνεί η Ένωση, συμβιβάζεται με την ιδιότητα της εν λόγω χώρας ως μέλους της Ευρωπαϊκής Ένωσης;

Απάντηση

(16 Ιουλίου 2001)

Το Συμβούλιο παραπέμπει τον αξιότιμο βουλευτή στην απάντηση που έδωσε στην ερώτηση Ε-0699/01.
ΓΡΑΠΤΗ ΕΡΩΤΗΣΗ E-0566/01

υποβολή: Christopher Heaton-Harris (PPE-DE) προς την Επιτροπή

(27 Φεβρουαρίου 2001)

Θέμα: Δήλωση αξιοπιστίας για την ΓΔ Δικαιοσύνη και Εσωτερικές Υποθέσεις

Κατά τη διάρκεια της συνεδριάσης της Επιτροπής Ελέγχου του Προϋπολογισμού στις 7 Φεβρουαρίου 2001, ο Επίτροπος Fischler ανέφερε ότι το ακριβές ποσοστό λάθους το 1999 στις οικονομικές συναλλαγές εντός της ΓΔ Γεωργίας ήταν 3,06 %.

Στο πλαίσιο του πνεύματος συνεργασίας και διαφάνειας μεταξύ των ευρωπαϊκών θεσμικών οργάνων, μπορεί ο αρμόδιος Επίτροπος για τη Δικαιοσύνη και τις Εσωτερικές Υποθέσεις να παράσχει παρόμοια στοιχεία για τις οικονομικές συναλλαγές εντός της προειρημένης Γενικής Διεύθυνσης, και εάν όχι, για ποιό λόγο;

Κοινή απάντηση του κας Schreyer εξ ονόματος της Επιτροπής στις γραπτές ερωτήσεις P-0553/01, E-0554/01, E-0555/01, E-0556/01, E-0557/01, E-0558/01, E-0559/01, E-0560/01, E-0561/01, E-0562/01, E-0563/01, E-0564/01, E-0565/01, E-0566/01, E-0567/01, E-0568/01, E-0569/01 και E-0570/01

(11 Απριλίου 2001)

Η Επιτροπή θέλει ναπενθυμίσει στο αξιότιμο μέλος του Κοινοβουλίου ότι το Ελεγκτικό Συνέδριο δεν παρέχει ποσοστό σφαλμάτων στο πλαίσιο της δήλωσης αξιοπιστίας σχετικά με το γενικό προϋπολογισμό, γιατί πιστεύει ότι θα ήτανπερβολική απλούστευση να αξιολογείται η επιτυχία της δημοσιονομικής διαχείρισης της Επιτροπής αποκλειστικά και μόνο βάσει αυτού του δείκτη.

Έτσι, εδώ και τρία χρόνια, το Συνέδριο αποφάσισε να πάψει να δημοσιεύει το συνολικό ποσοστό σφαλμάτων και να προσαρμόσει τη μέθοδό του όσον αφορά τη δήλωση αξιοπιστίας, έτσι ώστε να παρέχει στην αρμόδια για την απαλλαγή αρχή λεπτομερέστερες πληροφορίες.

Επίσης, το Ελεγκτικό Συνέδριο δήλωσε επανειλημμένως ότι η καθορισμός ποσοστού σφαλμάτων σε κατώτερο επίπεδο (για παράδειγμα, ανά τομέα ή ανά Γενική Διεύθυνση) βάσει ενός γενικού ποσοστού σφαλμάτων μπορεί να οδηγήσει σε παραπλανητικά αποτελέσματα. Το γεγονός ότι το Συνέδριο ελέγχει μόνο έναν περιορισμένο αριθμό πράξεων δεν του δίνει τη δυνατότητα να καθορίσει ένα έγκυρο ποσοστό σφαλμάτων σάυτό το κατώτερο επίπεδο.

Επομένως, η Επιτροπή δεν είναι σε θέση να δώσει στο αξιότιμο μέλος του Κοινοβουλίου τη ζητούμενη πληροφορία.
ΓΡΑΠΤΗ ΕΡΩΤΗΣΗ E-1775/01

υποβολή: Reinhard Rack (PPE-DE) προς την Επιτροπή

(15 Ιουνίου 2001)

Θέμα: Γερμανικός κανονισμός περί συσκευασιών - ανεπαρκής προστασία της ελεύθερης κυκλοφορίας των εμπορευμάτων και των εισαγωγέων ποτών

Η ανακοινωθείσα τροποποίηση του γερμανικού κανονισμού περί συσκευασιών προβλέπει τηνποχρεωτική καταβολή ποσού επιστροφής για συσκευασίες συγκεκριμένων ποτών. Εκ των πραγμάτων, συνεπώς, ενεργοποιείται με ακόμα αυστηρότερο τρόπο ένα εμπόδιο στις συναλλαγές για τους αλλοδαπούς εισαγωγείς ποτών, το οποίοφίσταται ήδη για διάστημα μεγαλύτερο των 10 ετών.

Αυτή καθώς και άλλες παρόμοιες περιπτώσεις δείχνουν ότι, και είναι εξίσου σημαντική δεν διασφαλίζεται στην πραγματικότητα, η βασική αρχή της ελεύθερης κυκλοφορίας των εμπορευμάτων που, μαζί με την προστασία του περιβάλλοντος, κατοχυρώνεται στην οδηγία 94/62/ΕΕ(1). Η αποτελεσματική προστασία απαιτεί, εκτός των άλλων, άμεση εφαρμοσιμότητα και εφαρμογή. Έως τώρα, για την εξέταση των ρυθμίσεων και την κίνηση της σχετικής διαδικασίας, χρειάζονταν, κατά κανόνα, αρκετά χρόνια, όπως για παράδειγμα στην εκκρεμήπόθεση της απαγόρευσης μεταλλικών κουτιών στη Δανία. Αντίθετα, η επιβολή ποσού επιστροφής μπορεί να καταστρέψει οικονομικά έναν εισαγωγέα ποτών σε λίγους μόνο μήνες.

Θεωρεί η Επιτροπή ότι η αρχή της ελεύθερης κυκλοφορίας των εμπορευμάτων κατοχυρώνεται επαρκώς, λαμβανομένηςπόψη της έως τώρα διάρκειας των εξετάσεων και της διαδικασίας εν γένει;

Θεωρεί η Επιτροπή την οδηγία περί συσκευασιών 94/62 ως αποτελεσματική ρύθμιση για την αποτροπή εμποδίων στις συναλλαγές, λαμβανομένωνπόψη των έως τώρα εμπειριών;

Σκέφτεται η Επιτροπή να λάβει, στο πλαίσιο της αναθεώρησης της οδηγίας 94/62, μέτρα τα οποία, εκτός απόψηλές προδιαγραφές προστασίας του περιβάλλοντος, θα διασφαλίζουν την αποτελεσματική και γρήγορη λειτουργία της εσωτερικής αγοράς;

(1) ΕΕ L 365 της 31.12.1994, σελ. 10.

Κοινή απάντηση του κ. Bolkestein εξ ονόματος της Επιτροπής στις γραπτές ερωτήσεις E-1774/01, E-1775/01, E-1776/01, E-1777/01 και P-1823/01

(26 Ιουλίου 2001)

Το σχέδιο δεύτερης τροποποίησης του γερμανικού κανονισμού περί συσκευασιών, που κοινοποιήθηκε στο πλαίσιο της οδηγίας 94/62/ΕΚ για τις συσκευασίες και τα απορρίμματα συσκευασίας(1) και της οδηγίας 98/34/ΕΚ για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών(2), εξετάστηκε από την Επιτροπήπό το φως των σχετικών διατάξεων του κοινοτικού δικαίου.

Τα σημεία που έθιξαν οι αξιότιμοι βουλευτές αποτέλεσαν, μεταξύ άλλων, το αντικείμενο εξέτασης από τις αρμόδιεςπηρεσίες της Επιτροπής.

Εφόσον, κατά τη συνεδρίασή της στις 13 Ιουλίου 2001, η Bundesrat ενέκρινε πρόταση ψηφίσματος που είχανποβάλει από κοινού πολλά ομόσπονδα κρατίδια και δενπερψήφισε το σχέδιο όπως είχε κοινοποιηθεί στην Επιτροπή, δεν τίθεται πλέον το ζήτημα συμβατότητας του εν λόγω σχεδίου προς το κοινοτικό δίκαιο.

(1) ΕΕ L 365 της 31.12.1994.

(2) ΕΕ L 204 της 21.7.1998.
ΓΡΑΠΤΗ ΕΡΩΤΗΣΗ E-1003/01

υποβολή: Stavros Xarchakos (PPE-DE) προς την Επιτροπή

(30 Μαρτίου 2001)

Θέμα: Θησαυροί των τάφων των Κουσάνων στο Αφγανιστάν

Οι πρόσφατες εγκληματικές ενέργειες της κυβέρνησης των Ταλιμπάν στο Αφγανιστάν αποκαλύπτουν με τον πιο τραγικό τρόπο τους κινδύνους που διατρέχουν οι πολιτιστικοί θησαυροί που βρίσκονται στην επικράτεια της χώρας αυτής. Ο Έλληνας αρχαιολόγος Βίκτωρας Σαρηγιαννίδης ανέσκαψε την περιοχή Τίλια Ταπέ στους πρόποδες του λόφου του Αϊ Χαϊνούμ, στα βόρεια του Αφγανιστάν, μια περιοχή που είχε ανασκάψει και ο Γάλλος αρχαιολόγος Μπερνάρ ο οποίος και βρήκε μια τέλεια μικρογραφία ελληνικής πόλης που ανήκει στις 1 000 πόλεις που ίδρυσαν στην αρχαία Βακτριανή ο Μ. Αλέξανδρος και οι διάδοχοί του.

Στους πρόποδες του λόφου αυτού ο Έλληνας αρχαιολόγος ανακάλυψε, στα τέλη της δεκαετίας του '80, τάφους πέντε Κουσάνων ηγεμόνων όπου ευρέθησαν 25 000 χρυσά και άλλα πολύτιμα αντικείμενα. Ο Έλληνας επιστήμονας παρέδωσε τα αντικείμενα αυτά στο αφγανικό κράτος προκειμένου να φυλαχθούν στο Μουσείο της Καμπούλ.

Σήμερα, μετά και τις εξαλλότητες στις οποίες προβαίνουν οι Ταλιμπάν,πάρχει ανησυχία για την τύχη του τεράστιου αυτού πολιτιστικού θησαυρού, ο οποίος ρίχνει φως στην ιστορία ενός από τους σημαντικότερους κόμβους της αρχαίας οδού του μεταξιού από την Κίνα έως την Ισπανία, ενώ δίνει και πολύτιμες πληροφορίες για τον πολιτισμό που αναπτύχθηκε εκεί μετά το πέρασμα του Μεγάλου Αλέξανδρου και των διαδόχων του οι οποίοι διέδωσαν τον ελληνικό και άρα τον ευρωπαϊκό πολιτισμό στην Ασία.

Θα επιθυμούσα να πληροφορηθώ από την Ευρωπαϊκή Επιτροπή αν έχει οποιαδήποτε πληροφορία για την τύχη του θησαυρού αυτού μετά τις πρόσφατες ενέργειες των Ταλιμπάν. Υπάρχει η δυνατότητα εξαγοράς από την Ευρωπαϊκή Ένωση του εν λόγω θησαυρού ώστε να σωθεί από την καταστροφική μανία των φανατικών ισλαμιστών;

Απάντηση του κ. Patten εξ ονόματος της Επιτροπής

(7 Μαΐου 2001)

Η Επιτροπή δεν έχει επί του παρόντος πληροφορίες σχετικά με την τύχη των συγκεκριμένων αντικειμένων, στα οποία αναφέρεται το Αξιότιμο Μέλος. Προσφάτως έχουν έλθει στη δημοσιότητα πληροφορίες προερχόμενες από το Αφγανιστάν σχετικά με εκθέματα του μουσείου της Καμπούλ που καταστράφηκαν από τους Ταλιμπάν. Η Επιτροπή δεν μπόρεσε, εντούτοις, να τις επιβεβαιώσει.

Όπως έχει ήδη αναφερθεί στην απάντηση που δόθηκε στη γραπτή ερώτηση E-0822/01(1), ο προϋπολογισμός της Κοινότητας δεν προβλέπει τη χρηματοδότηση μέτρων για την προστασία της παγκόσμιας πολιτιστικής κληρονομιάς. Η Κοινότητα δεν μελετά επί του παρόντος την σύσταση ειδικού ταμείου για την εξαγορά πολιτιστικών θησαυρών που απειλούνται με καταστροφή.

(1) ΕΕ C 261 E της 18.9.2001.
ΓΡΑΠΤΗ ΕΡΩΤΗΣΗ E-1015/01

υποβολή: Christopher Huhne (ELDR) προς την Επιτροπή

(30 Μαρτίου 2001)

Θέμα: Σχέδιο κατασκευής εργοστασίου Airbus στο Mhlenberger Loch

1. Γνωρίζει η Επιτροπή τα σχέδια της βιομηχανίας Airbus για κατασκευή νέου εργοστασίου Airbus στην περιοχή Mhlenberger Loch κοντά στο Αμβούργο;

2. Μπορεί η Επιτροπή να επιβεβαιώσει ότι οιγροβιότοποι του Mhlenberger Loch έχουν χαρακτηρισθεί ως βασική ζώνη προστασίας βάσει της Οδηγίας για την προστασία των Αγρίων Πτηνών, ως προστατευόμενος οικότοπος, και ωςγροβιότοπος διεθνούς σημασίας βάσει της Σύμβασης Ramsar;

3. Εάν ναι, δεν πιστεύει η Επιτροπή ότι η κατασκευή ενός παρόμοιου εργοστασίου αντίκειται στην ευρωπαϊκή νομοθεσία; Εάν όχι, για ποιο λόγο;

4. Μπορεί η Επιτροπή να εγγυηθεί ότι ο οικότοπος Mhlenberger Loch και παρόμοιες περιοχές θα προστατεύονται, στο μέλλον, βάσει των Οδηγιών της Ένωσης;

5. Ποια μέτρα προτίθεται να λάβει η Επιτροπή ώστε να εξασφαλίσει την τήρηση των οδηγιών αυτών;

Απάντηση της κας Wallstrm εξ ονόματος της Επιτροπής

(1 Ιουνίου 2001)

Το θέμα της προβλεπόμενης μονάδας Airbus σε τμήμα της τοποθεσίας Natura 2000 Mhlenberger Loch έχει ήδη αντιμετωπιστεί λεπτομερώς με την απάντηση που έδωσε η Επιτροπή στη γραπτή ερώτηση P-0839/01 του κ. Wijkman(1).

Επιπλέον συζητήθηκε στις 21 Μαρτίου 2001 στην Επιτροπή του Ευρωπαϊκού Κοινοβουλίου για το περιβάλλον, τη δημόσιαγεία και την πολιτική καταναλωτών.

Το Αξιότιμο Μέλος παρακαλείται να συμβουλευθεί την αντίστοιχη απάντηση και τα πρακτικά της συνεδρίασης της ως άνω επιτροπής σε ό,τι αφορά τις ερωτήσεις 1, 3, 4 και 5.

Όσον αφορά την ερώτηση 2, η Επιτροπή επιβεβαιώνει ότι η εν λόγω τοποθεσία είναι τοποθεσία Ramsar (δεδομένου ότι δύο ήδη πάπιας που δεν απειλούνται σε ευρωπαϊκό επίπεδο ανταποκρίνονται στα κριτήρια Ramsar) ενώ παράλληλα είναι και τοποθεσία του Natura 2000 δυνάμει της οδηγίας του Συμβουλίου 79/409/ΕΟΚ της 2ας Απριλίου 1979 για τη διατήρηση των αγρίων πτηνών(2) και την οδηγία του Συμβουλίου 92/43/ΕΟΚ της 21ης Μαΐου 1992 για τη διατήρηση των φυσικών οικοτόπων και της άγριας πανίδας και χλωρίδας(3).

(1) ΕΕ C 261 E της 18.9.2001.

(2) ΕΕ L 103 της 25.4.1979.

(3) ΕΕ L 206 της 22.7.1992.
ΓΡΑΠΤΗ ΕΡΩΤΗΣΗ E-1604/01

υποβολή: Alexandros Alavanos (GUE/NGL) προς την Επιτροπή

(1 Ιουνίου 2001)

Θέμα: Καταδίκη Τουρκίας από το Ευρωπαϊκό Δικαστήριο Ανθρωπίνων Δικαιωμάτων

Το Ευρωπαϊκό Δικαστήριο Ανθρωπίνων Δικαιωμάτων (ΕυρΔΑΔ) με πρόσφατη απόφασή του (10/5/2001) καταδικάζει την Τουρκία για μαζική και συστηματική παραβίαση 14 άρθρων της Ευρωπαϊκής Σύμβασης Ανθρωπίνων Δικαιωμάτων στην Κύπρο.

Η απόφαση αυτή έρχεται σε συνέχεια απόφασης του ίδιου Δικαστηρίου το 1998 στην υπόθεση Λοϊζίδου με την οποία η Τουρκία εξακολουθεί να μην συμμορφώνεται, ενώ και για την νέα απόφαση, με ανακοίνωση του Υπουργείου Εξωτερικών της, δηλώνεται ότι μια τέτοια απόφαση δεν μπορεί να εφαρμοσθεί από την Τουρκία.

Δεδομένου ότι η απόφαση του Δικαστηρίου είναι δεσμευτική και τελεσίδικη, προτίθεται η Επιτροπή να συμπεριλάβει την πλήρη και ανεπιφύλακτη αποδοχή των αποφάσεων του ΕυρΔΑΔ στις βραχυχρόνιεςποχρεώσεις της Τουρκίας που απορρέουν από την εταιρική σχέση ΕΕ-Τουρκίας;

Απάντηση του κ. Verheugen εξ ονόματος της Επιτροπής

(10 Ιουλίου 2001)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση P-1599/01 του κ. Zacharakis(1).

(1) βλέπε σελίδα 198.
ΓΡΑΠΤΗ ΕΡΩΤΗΣΗ E-0768/01

υποβολή: Charles Tannock (PPE-DE) προς την Επιτροπή

(13 Μαρτίου 2001)

Θέμα: Γουρούνια τούρμπο

Σε ποιες ενέργειες έχει προβεί η Επιτροπή προκειμένου να προστατέψει τους Ευρωπαίους καταναλωτές από τις συνέπειες του σκανδάλου με τα λεγόμενα γουρούνια τούρμπο στην Αυστρία και στη Γερμανία σχετικά με τις αποκαλύψεις περί παράνομης χρήσης σε Αυστριακά και Γερμανικά αγροκτήματα αντιβιοτικών, αυξητικών ορμονών και εμβολίων που εισήχθησαν παράνομα στην Ευρώπη από την Άπω Ανατολή και τις Ηνωμένες Πολιτείες, και ποια μέτρα έχει λάβει για να εξασφαλίσει ότι κανένα ζώο στην Ευρωπαϊκή αγορά δεν έχειποστεί θεραπεία με παράνομες ουσίες;

Απάντηση του κ. Byrne εξ ονόματος της Επιτροπής

(6 Ιουνίου 2001)

Η οδηγία 96/23/ΕΚ του Συμβουλίου της 29ης Απριλίου 1996, περί της λήψης μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους(1) απαιτεί από τα κράτη μέλη και τις τρίτες χώρες που εξάγουν τρόφιμα ζωικής προέλευσης στην Κοινότητα να ελέγχουν τη χρήση, κατάχρηση και παράνομη χρήση των κτηνιατρικών φαρμακευτικών προϊόντων.

Τα κράτη μέλη μπορούν να διεξάγουν ελέγχους σε αγροκτήματα, σφαγεία ή συνοριακούς σταθμούς ελέγχου. Επιπλέον, η Επιτροπή, μέσω του Γραφείου Τροφίμων και Κτηνιατρικών Θεμάτων, αξιολογεί την ικανότητα των κρατών μελών ή των τρίτων χωρών να διεξάγουν του ελέγχους τους μέσω διαχειριστικών ελέγχων και επιθεωρήσεων. Ανάλογα με τα ευρήματα αυτών των διαχειριστικών ελέγχων και επιθεωρήσεων, η Επιτροπή μπορεί να συνιστά βελτιώσεις, να κινεί διαδικασία επί παραβάσει, να διαγράφει μία τρίτη χώρα από τον κατάλογο χωρών που επιτρέπεται να εξάγουν τρόφιμα ζωικής προέλευσης στην Κοινότητα ή να εφαρμόζει μέτρα διασφάλισης.

Επομένως, η Επιτροπή θεωρεί ότι το ισχύον πλαίσιο, εάν εφαρμοστεί σωστά, παρέχει τα εργαλεία για την εξασφάλιση της προστασίας των καταναλωτών από την κατάχρηση και την παράνομη χρήση κτηνιατρικών φαρμακευτικών προϊόντων σε ζώα που χρησιμοποιούνται για την παραγωγή τροφίμων.

(1) ΕΕ L 125 της 23.5.1996.
ΓΡΑΠΤΗ ΕΡΩΤΗΣΗ E-1116/01

υποβολή: Esko Seppnen (GUE/NGL) προς την Επιτροπή

(6 Απριλίου 2001)

Θέμα: Ενισχυμένη συνεργασία στο Δεύτερο Πυλώνα

Στη συνάντηση κορυφής της Νίκαιας ελήφθησαν αποφάσεις σχετικά με την ενισχυμένη συνεργασία. Ποία είναι, σύμφωνα με την Επιτροπή, η σημασία αυτών των αποφάσεων όσον αφορά το Δεύτερο Πυλώνα; Ποιες δράσεις της Πολιτικής για την Ασφάλεια και την Άμυνα, η οποία βρίσκεται τούτη τη περίοδο στο στάδιο της προετοιμασίας, δεν έχουν περιληφθεί στα πλαίσια της ενισχυμένης συνεργασίας;

Απάντηση του κ. Patten εξ ονόματος της Επιτροπής

(16 Μαΐου 2001)

Κατ' εφαρμογή της νέας συνθήκης της Νίκαιας, η ενισχυμένη συνεργασία στο πλαίσιο του δεύτερου πυλώνα πρέπει να πληροί τα ακόλουθα:

- τις αρχές, τους στόχους, τις γενικές κατευθύνσεις και τη συνοχή της κοινής εξωτερικής πολιτικής και πολιτικής ασφάλειας καθώς και τις αποφάσεις που λαμβάνονται στο πλαίσιο της εν λόγω πολιτικής"

- τις αρμοδιότητες της Κοινότητας"

- τη συνοχή του συνόλου των πολιτικών της Ένωσης με την εξωτερική της δράση.

Όταν ορισμένα κράτη μέλη προτείνουν κάποια ενισχυμένη συνεργασία μεταξύ τους, στο πλαίσιο του δεύτερου πυλώνα, η Επιτροπή, η οποία είναι από κοινούπεύθυνη με το Συμβούλιο για τη συνοχή του συνόλου των εξωτερικών δράσεων της Ένωσης στο πλαίσιο των πολιτικών της σε θέματα εξωτερικών σχέσεων, ασφάλειας, οικονομίας και ανάπτυξης, πρέπει να εκφέρει προηγουμένως τη γνώμη της όσον αφορά την αίτηση και να τη διαβιβάζει στο Συμβούλιο για απόφαση.

Κατ' εφαρμογή της νέας συνθήκης της Νίκαιας, η ενισχυμένη συνεργασία δεν είναι δυνατό να αφορά θέματα που έχουν αντίκτυπο στο στρατιωτικό τομέα ή στην άμυνα. Ωστόσο, είναι δυνατό να αναπτυχθεί πιο στενή συνεργασία μεταξύ δύο ή περισσοτέρων κρατών μελών σε διμερές επίπεδο, στο πλαίσιο της Δυτικοευρωπαϊκής Ένωσης (ΔΕΕ) και της Οργάνωσης της συνθήκης του Βορείου Ατλαντικού (ΝΑΤΟ), κατά το μέτρο που παρόμοια συνεργασία δεν παραβαίνει ή δεν δυσχεραίνει τη συνεργασία που προβλέπεται στον τίτλο V της συνθήκης της ΕΕ.
ΓΡΑΠΤΗ ΕΡΩΤΗΣΗ E-0791/01

υποβολή: John McCartin (PPE-DE) προς την Επιτροπή

(13 Μαρτίου 2001)

Θέμα: Γαλλικά μέτρα που αφορούν την αγορά βοείου κρέατος

Γνωρίζει η Επιτροπή την απόφαση της γαλλικής κυβέρνησης να λάβει μονομερή μέτρα επιδότησης των εκτροφέων βοοειδών λόγω της κρίσης των τρελλών αγελάδων; Θεωρεί η Επιτροπή την απόφαση αυτή ως απειλή για την Κοινή Γεωργική Πολιτική και έχουν ληφθεί μέτρα για την επίτευξη συμφωνίας με τις γαλλικές αρχές με σκοπό την αποφυγή της τάσης επανεθνικοποίησης της ΚΓΠ;

Απάντηση του κ. Fischler εξ ονόματος της Επιτροπής

(2 Μαΐου 2001)

Η Επιτροπή είναι ενήμερη σχετικά με τις προθέσεις της γαλλικής κυβέρνησης να θέσει σε ενέργεια καθεστώς εθνικών ενισχύσεων για την αποζημίωση γεωργών που έχουν άμεσα πληγεί από την κρίση της σπογγώδους εγκεφαλοπάθειας βοοειδών (ΣΕΒ). Όντως οι γαλλικές αρχές γνωστοποίησαν στην Επιτροπή καθεστώς κρατικών ενισχύσεων συνδεόμενο με την κρίση ΣΕΒ, όπως έχουν επίσης πράξει και άλλα κράτη μέλη. Όλες οι γνωστοποιήσεις εξετάστηκανπό το πρίσμα τωνφιστάμενων κανόνων ανταγωνισμού και θα εγκριθούν μόνο οι ενισχύσεις τις οποίες η Επιτροπή θα θεωρήσει συμβατές προς τις διατάξεις του άρθρου 87 (πρώην άρθρο 92) της συνθήκης ΕΚ. Στο βαθμό που θα επιτραπεί η εν λόγω ενίσχυση, η Επιτροπή δεν θα την θεωρήσει απειλή για την κοινή γεωργική πολιτική. Πάντως οποιαδήποτε ενίσχυση καταβληθεί χωρίς προηγούμενη έγκριση από την Επιτροπή θα είναι παράνομη και θα ήταν δυνατόν να συνιστά απειλή για την Κοινή Γεωργική Πολιτική.